איך אתה מגיב כשמהממורמרת הסדרתית מתבכיינת לך ?
וכשהקנאית תוקעת בך מבטים שבא לך לרסס אותה בשום, בצל ושמן זית ?
וכשהעצבנית מסתובבת עם מבט של פעיל דאעש ?
מה קורה לך כשאדם קרוב פגע בך ?
וכשאדם קרוב נפגע ?
כשמגיע רגע של אכזבה ?
האם אתה מרגיש שהאנרגיות הטובות, המחשבות החיוביות והמרץ נעלמים כלא היו ?
או אפילו שתחושת אפסות וייאוש משתלטת או שפשוט אתה מאבד חשק לעשות משהו או להיות עם מישהו ?
כולנו מושפעים מאחרים ורמת הרגישות, המודעות והאינטואיטיביות קובעת את מידת ההשפעה עלינו.
לעתים זה בכלל לא קשור לאחרים, המחשבות השליליות שלנו שואבות מאתנו כל טיפת אנרגיה נקיה, מרפאת ושמחה.
כשהאנרגיה הטובה עוזבת, אנחנו מתרוקנים ומנסים לנחם ולרומם את עצמנו באוכל, בעיסוקים חסרי ערך נטולי מאמץ וחשיבות, מתמכרים לתוכניות טלוויזיה שמנתקות אותנו קצת מעצמנו, אבל לא באמת ממלאות אותנו, מתנהלים כ"חיים מתים" בביצוע המטלות השגרתיות ויום ועוד יום עובר והתסכול גובר.
אם אתה מזהה אצלך אפילו חלק קטן ממה שכתבתי, זה הזמן לשנות אנרגיות.
כמו בכל מצב אחר, הצעד הראשון הוא החלטה, החלטה שאני מנקה מתוכי את הג'יפה, מכניס אנרגיה חדשה, מרפאה וממריצה, אנרגיה כזו שמתאימה לי ודואגת לתחזק אותה.
מהיכן אתה נטענת באנרגיות ?
ממחשבות טובות ?
מפעילות פיזית ?
כל האפשרויות נכונות וטובות.
כשהמחשבה השלילית מזדחלת עצור אותה. ממש תגיד לה "לא", מצא נושא מועיל ונעים יותר למחשבה וכשהשלילית המעצבנת שוב מתגנבת, שוב תגיד לה "לא". זהו אימון. כששמים לב ומנהלים את המחשבות, לומדים לחשוב נכון וטוב. פעם אחר פעם עד שזה קורה באוטומט.
כדי לנקות את האנרגיות השליליות שכבר התמקמו, מומלץ לעשות דמיון מודרך של אור בקשת צבעים ובעקר לבן ואהבה, של ריפוי פנימי, פתיחת צ'אקרות או כל הנחיה אחרת שאתה מתחבר אליה.
לצבעים יש משמעות רבה. בחר צבע שמרגיש לך נכון לרגע נתון ודמיין אותו ממלא ומקיף אותך.
אפשר ומומלץ להגיע אלי לטיפול אנרגטי מנקה ומחזק עם אנרגיות טהורות מהדרכות גבוהות ואנחה אותך איך לשמור ולהעצים אנרגיה זאת ביום יום.
טיפ נוסף: טרם כניסה למקום שידוע מראש שיש בו אנרגיה לא נעימה עצור ובצע תרגיל דמיון מודרך קצר של אור שיורד מהיקום לתוכך, ממלא אותך, מופץ ממך לכל עבר ויוצר בועה אנרגטית מגינה מסביבך, בועה שאינה מאפשרת לשלילי להיכנס.
כל שינוי מתחיל ממודעות ושימת לב.
אני פה בשבילך לייעץ, לטפל ולכוון באהבה גדולה.